Document ID: 31976D0754

ΑΠΟΦΑΣΗ ΤΗΣ ΕΠΙΤΡΟΠΗΣ της 17ης Σεπτεμβρίoυ 1976 περί συνάψεως πρωτοκόλλου αφορώντος την εμπορική και οικονομική συνεργασία μεταξύ της Ευρωπαϊκής Κοινότητος Άνθρακος και Χάλυβος και του Καναδά
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη περί ιδρύσεως της Ευρωπαϊκής Κοινότητος Άνθρακος και Χάλυβος, και ιδίως τα άρθρα 6 και 8,
Εκτιμώντας:
ότι είναι σκόπιμο να συναφθεί, εξ ονόματος της Ευρωπαϊκής Κοινότητος Άνθρακος και Χάλυβος, το πρωτόκολλο εμπορικής και οικονομικής συνεργασίας μεταξύ Ευρωπαϊκής Κοινότητος Άνθρακος και Χάλυβος και Καναδά, που υπεγράφη στις Βρυξέλλες την 26η Ιουλίου 1976,
ΑΠΟΦΑΣΙΖΕΙ:
Άρθρο 1
Το πρωτόκολλο εμπορικής και οικονομικής συνεργασίας μεταξύ Ευρωπαϊκής Κοινότητος Άνθρακος και Χάλυβος και Καναδά συνάπτεται και εγκρίνεται εξ ονόματος της Ευρωπαϊκής Κοινότητος Άνθρακος και Χάλυβος.
Το κείμενο του πρωτοκόλλου προσαρτάται στην παρούσα απόφαση.
Άρθρο 2
Ο πρόεδρος της Επιτροπής προβαίνει, σε ό,τι αφορά την Κοινότητα, στην κοινοποίηση που προβλέπεται στο άρθρο 3 του πρωτοκόλλου(1).
Άρθρο 3
Η παρούσα απόφαση ισχύει από την επομένη ημέρα της δημοσιεύσεώς της στην Επίσημη Εφημερίδα των Ευρωπαϊκών Κοινοτήτων.
Έγινε στις Βρυξέλλες, στις 17 Σεπτεμβρίου 1976.

Labels: 18
15
5